open-index/open-wikipedia-markdown huggingface dataset:
গুরমিত বাওয়া

**গুরমিত বাওয়া** হলেন ভারতীয়, পাঞ্জাবি ভাষার, লোক গায়ক। তিনি তাঁর দীর্ঘ *হেক* (ইংরাজী: "হো", যেটি হল পাঞ্জাবি লোকগানের শুরুতে শ্বাসরুদ্ধ করে রাখা) এর জন্য বিশেষভাবে পরিচিত। তিনি প্রায় ৪৫ সেকেন্ড এটি ধরে রাখতে পারেন।(প্রয়াত) আলম লোহারের পরে, তিনি জুগনি গাইবার জন্য পরিচিত এবং তিনি হলেন দূরদর্শনে গাওয়ার সুযোগ পাওয়া প্রথম পাঞ্জাবি মহিলা গায়িকা।

## প্রাথমিক জীবন

বাওয়া ১৯৪৪ সালে জন্মগ্রহণ করেছিলেন, প্রাথমিক জীবনে তাঁর নাম ছিল গুরমিত কৌর। তাঁর বাবা ও মায়ের নাম ছিল যথাক্রমে সর্দার উত্তম সিং এবং রাম কৌর। তাঁর জন্মস্থান ছিল পাঞ্জাবের কোঠে গ্রাম। গ্রামটি এখন ভারতীয় পাঞ্জাবের গুরুদাসপুর জেলার একটি অংশ। তাঁর মাত্র দুবছর বয়সে তাঁর মায়ের মৃত্যু হয়েছিল। সেই সময়ে, মেয়েদের পড়াশুনা করতে দেওয়া হতনা, এমনকি বয়স্কদের অনুমতি ব্যতীত বাইরে যেতেও দেওয়া হত না। কিন্তু বাওয়া একজন শিক্ষক হওয়ার স্বপ্ন দেখেছিলেন এবং তিনি জে.বি.টি. পাস করেন। তিনি ওই অঞ্চলের প্রথম নারী শিক্ষক।

পাঞ্জাবি লোক সংগীতশিল্পী কিরপাল বাওয়ার সাথে তাঁর বিবাহ হয়েছিল, এবং এই দম্পতির তিনটি কন্যাসন্তান রয়েছে। এর মধ্যে দুজন, লাচি বাওয়া এবং গালোরি বাওয়া, গান করেন।

## কর্মজীবন

তাঁর কর্মজীবন শুরু হয়েছি ১৯৬৮ সালে। তাঁর স্বামী কিরপাল সিং বাওয়া তাঁকে উৎসাহিত করেছিলেন। তিনি সর্বদা আলগোজা, চিমটা, ঢোলক এবং টুম্বির মত পাঞ্জাবি লোকজ যন্ত্রের সাথে গান করেন। মুম্বাইতে পাঞ্জাব অ্যাসোসিয়েশন আয়োজিত একটি অনুষ্ঠানে তিনি শ্রোতাদের বিস্ময়াভিভূত করেছিলেন। বলিউড অভিনেতা প্রেম চোপড়া, প্রাণ এবং বিশেষত রাজ কাপুর দাঁড়িয়ে পড়ে তাঁকে অভিবাদন জানিয়েছিলেন। রাজ কাপুর বারবার *ম্যায়ঁ জাট্টি পাঞ্জাব দি, মেরি নার্গিস ওয়ারগী আখ* গানটির জন্য অনুরোধ করেছিলেন। তিনি বিদেশেও সঙ্গীত পরিবেশন করেছেন।  তিনি ১৯৮৭ সালে ইউএসএসআর এবং ১৯৮৮ সালে জাপানে আয়োজিত ভারত উৎসব চলাকালীন ভারতের প্রতিনিধিত্ব করেছিলেন। তিনি ১৯৮৮ সালে ব্যাংককের থাইল্যান্ড সংস্কৃতি কেন্দ্রেও সঙ্গীত পরিবেশন করেছিলেন। তিনি ১৯৮৯ সালে বসরা উৎসব এবং ত্রিপোলির (লিবিয়া) ২৫ তম জশন-এ-আজাদির উৎসবটিতে দেশের প্রতিনিধিত্ব করেছিলেন।

## পুরস্কার

তাঁর পুরস্কারগুলির মধ্যে আছে ১৯৯১ সালে পাঞ্জাব সরকার কর্তৃক *রাজ্য পুরস্কার*, পাঞ্জাব নাটক আকাদেমির *সংগীত পুরস্কার*, ২০০২ সালে মধ্যপ্রদেশ সরকারের জাতীয় *দেবী অহল্যা পুরস্কার* এবং ২০০৮ সালে পাঞ্জাবি ভাষা বিভাগ দ্বারা *শ্রোমণি গায়িকা পুরস্কার*

## আরও দেখুন
*নরিন্দর বিবা
*সুরিন্দর কৌর
*আলম লোহার

## তথ্যসূত্র

বিষয়শ্রেণী:১৯৪৪-এ জন্ম
বিষয়শ্রেণী:পাঞ্জাবি ভাষার সঙ্গীতশিল্পী
বিষয়শ্রেণী:পাঞ্জাবি ব্যক্তি
বিষয়শ্রেণী:ভারতীয় শিখ
বিষয়শ্রেণী:২০২১-এ মৃত্যু
বিষয়শ্রেণী:শিল্পকলায় পদ্মভূষণ প্রাপক
বিষয়শ্রেণী:সংগীত নাটক অকাদেমি পুরস্কার প্রাপক
রেখা থাপা

**রেখা থাপা** হলেন একজন নেপালি চলচ্চিত্র অভিনেত্রী, মডেল এবং চলচ্চিত্র নির্মাতা। তিনি নেপালি চলচ্চিত্রের ইতিহাসে অন্যতম জনপ্রিয় অভিনেত্রী। তিনি ১৯৯৯ সালে মিস নেপালে সেরা দশের মধ্যে ছিলেন। দুই বছর পরে তিনি ছবিরাজ ওঝার *হিরো* চলচ্চিত্রে আত্মপ্রকাশ করেছিলেন। তিনি প্রায় ২০০ নেপালি চলচ্চিত্রে কাজ করেছেন এবং জনপ্রিয়তাও অর্জন করেছেন। তিনি সিনেমা প্রযোজনা প্রতিষ্ঠান রেখা এন্টারটেইনমেন্টের মালিক। তিনি সেরা অভিনেত্রী হিসেবে সিজি ডিজিটাল চলচ্চিত্র পুরস্কার এবং ২০১১ সালে নেফটা চলচ্চিত্র পুরস্কার অর্জন করেছেন।

## জীবনী
রেখা থাপা পূর্ব নেপালের মোরঙ জেলার সালাকপুরে জন্মগ্রহণ করেছিলেন। স্কুলশিক্ষা শেষ করার পরে তিনি উচ্চশিক্ষার জন্য কাঠমান্ডু চলে গিয়েছিলেন। যেহেতু তার অভিনেত্রী হওয়ার তীব্র ইচ্ছা ছিল, তাই তিনি বিভিন্ন মডেলিং অনুষ্ঠানে অংশ নিতেন। পরে তিনি ১৯৯৯ সালে মিস নেপাল সুন্দরী প্রতিযোগিতায় অংশ নিয়ে শীর্ষ দশের মধ্যে ছিলেন।

## রাজনৈতিক জীবন

রেখা থাপা ২০১৬ সালের ১২ ডিসেম্বর রাষ্ট্রীয় প্রজাতন্ত্র পার্টিতে  যোগ দিয়েছেন। ২০১৭ সালের ফেব্রুয়ারিতে তিনি  আরপিপির কেন্দ্রীয় সদস্য হিসাবে নির্বাচিত হয়েছেন। গায়ক কোমল অলি, সংসদ সদস্য কুন্তি শাহী এবং প্রতিভা রানা সহ আরও বেশ কয়েকটি জনপ্রিয় মুখও তখন নির্বাচিত হয়েছিল। 

এর আগে ২০১৩ সালে রেখা থাপা নেপালের মাওবাদী ইউনিফাইড কম্যুনিস্ট পার্টিতে যোগদান করেছিলেন। তবে এক বছর পরে তিনি ঘোষণা করেছিলেন যে তিনি আর সেই রাজনৈতিক দলের সাথে যুক্ত নন।

## তথ্যসূত্র

## বহিঃসংযোগ
* 
* 

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:নেপালি অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:মোরঙ জেলার ব্যক্তি
বিষয়শ্রেণী:নেপালি চলচ্চিত্র অভিনেত্রী
বিষয়শ্রেণী:নেপালি চলচ্চিত্র প্রযোজক
বিষয়শ্রেণী:নেপালি চলচ্চিত্র পরিচালক
বিষয়শ্রেণী:নেপালি হিন্দু
বিষয়শ্রেণী:২১শ শতাব্দীর নেপালি চলচ্চিত্র পরিচালক
বিষয়শ্রেণী:২১শ শতাব্দীর নেপালি অভিনেত্রী
বিষয়শ্রেণী:২০শ শতাব্দীর নেপালি অভিনেত্রী
বিষয়শ্রেণী:নেপালি অভিনয়শিল্পী-রাজনীতিবিদ
বিষয়শ্রেণী:নেপালি নারী চলচ্চিত্র পরিচালক
বিষয়শ্রেণী:২১শ শতাব্দীর নেপালি ব্যক্তি
সাসক্যাচুয়ান পর্বত (আলবার্টা)

: *একই নামের অন্য পর্বতের জন্য দেখুন, [[সাসক্যাচুয়ান পর্বত (ইউকন)]]*

**সাসক্যাচুয়ান পর্বত** কানাডার আলবার্টা প্রদেশের ব্যানফ জাতীয় উদ্যানের অবস্থিত উত্তর সাসক্যাচুয়ান নদীর উপত্যাকা অঞ্চলের   একটি পর্বত। ভৌগোলিকভাবে পর্বতটি কানাডিয় রকিজের অংশ। প্রাক-ক্যাম্ব্রিয়ান থেকে জুরাসিক যুগের পাললিক শিলায় গঠিত। পর্বতের পূর্ব শৈলশিরায় দুই কিলোমিটারের মধ্যে 'ক্লিওপেট্রার সূচ' নামে পরিচিত  বাতিঘর সদৃশ্য ৭৫ মিটার উচ্চ একটি প্রাকৃতিকভাবে বিচ্ছিন্ন চূড়া আছে।

## ইতিহাস
১৮৯৮ সালে ব্রিটিশ পর্বতারোহী জন নরম্যান কলি, পর্বতটির নিকটবর্তী সাসক্যাচুয়ান নদী'র নামে নামকরণ করেছিলেন। একটি প্রতিবেদনে বলা হয় যে, এ পর্বতের বারিপাতে সৃষ্ট পানি প্রবাহ উত্তর সাসক্যাচুয়ান নদীতে পতনের কারণে নরম্যান কলি এই নদীর নামে নামকরণ করেছিলেন। ১৯২৩ সালে কনরাড কেইন, ডাব্লিউ এস লাড ও জে মনরো থোরিংটন সর্বপ্রথম এই পর্ব আরোহণ করেছিলেন।

## বাতিঘর চূড়া
বাম|থাম্ব|306x306পিক্সেল|বাতিঘর চূড়াটি 'ক্লিওপেট্রা'র সুচ' নামেও পরিচিত।
সাসক্যাচুয়ান পর্বতের চুড়া হতে দুই কিলোমিটার পূর্ব খাড়িতে একটি  প্রাকৃতিক সুউচ্চ মিনার আছে, যা অনানুষ্ঠানিক ভাবে **বাতিঘর চূড়া** নামে পরিচিত। সমুদ্রপৃষ্ঠ হতে  মিনারটি 'ক্লিওপেট্রা'র সূচ' নামেও পরিচিত।

১৯৬৪ সালে জি বোয়েনিশ ও এল ম্যাকেয় এই চূড়াটিতে সর্বপ্রথম আরোহণ করেছিলেন।

## ভূতত্ত্ব
ব্যানফ জাতীয় উদ্যানের অন্যান্য পর্বতের মত সাসক্যাচুয়ান পর্বত মূলত প্রাক-ক্যাম্ব্রিয়ান থেকে জুরাসিক যুগের পাললিক শিলায় গঠিত। ল্যরামাইড অরোজেনি'র মত ভূতাত্ত্বিক ঘটনা চলাকালে অগভীর সমুদ্রের পাললিক শিলা ধাক্কা দিয়ে আরও পূর্ব দিকের অপেক্ষাকৃত নবীন শিলার উপর ঠেলে দিলে এপর্বতগুলির সৃষ্টি হয়। সাসক্যাচুয়ান পর্বতের উত্তরাংশে একটি নামহীন হিমবাহ আছে, যা পার্কার শৈলশিরা হতে ভালভাবে দেখা যায়।

## জলবায়ু
কোপেনের জলবায়ু শ্রেনীবিভাগ অনুযায়ী সাসক্যাচুয়ান পর্বত, উত্তর মেরুর ঠিক দক্ষিণে অবস্থিত ঠান্ডা, তুষারাবৃত শীত মৌসুম এবং মৃদু গ্রীষ্মকালীন জলবায়ু অঞ্চলে অবস্থিত। এখানে তাপমাত্রা সাধারণত -২০° এবং শীতল বায়ূ প্রবাহ থাকলে -৩০° সেলসিয়াস পর্যন্ত নেমে যায়। এই পর্বত আরোহণের জন্য গ্রীষ্মকালের আবহাওয়া সবচেয়ে উপযোগী।

## তথ্যসূত্র

## বহিঃসংযোগ
* সাসক্যাচুয়ান পর্বতের আবহাওয়া

বিষয়শ্রেণী:আলবার্টার পর্বত
বিষয়শ্রেণী:ব্যানফ‌ জাতীয় উদ্যানের পর্বত
এক্কালাম

[থাম্ব|ডান|[তামিলনাড়ুতে এক্কালাম বাদন]]
**এক্কালাম** হল মূলত ভারতের তামিলনাড়ুতে ব্যবহৃত একটি সুশীর যন্ত্র। এটি মন্দিরের উৎসব এবং মিছিলের সময় বাজানো একটি বাদ্যযন্ত্র। নাগপট্টিনামের শ্রী সৌন্দররাজা পেরুমল মন্দিরে পুরাত্তাসির সময় উদ্‌যাপিত দশ দিনের মানাওয়ালা মামুনিগাল উৎসব চলাকালীনও এটি বাজানো হয়। এটি সাধারণত ড্রাম বা অন্য এক্কালামের সাথে বাজানো হয়।
## বর্ণনা
এক্কালাম হল পিতল বা তামা দ্বারা তৈরি তূরী। এটিতে চারটি কপাটিকা রয়েছে যেগুলি একে অপরের সাথে সংযুক্ত থাকে, এর এক প্রান্তে একটি ঘণ্টা থাকে। বাদক যখন এটি বাজায় তখন তা থেকে বেরিয়ে আসা কম্পনের দ্বারা শব্দ উৎপাদিত হয়। ঠোঁটের টান পরিবর্তন করে এবং এর মধ্যে প্রবাহিত বায়ুর শক্তি পরিবর্তিত করে স্বর পরিবর্তন করা হয়।
উৎপাদিত শব্দের বেশিরভাগ ঘণ্টা থেকে সরাসরি বাইরের দিকে বেরিয়ে আসে।

শ্রীরঙ্গম মন্দিরে এই যন্ত্রের দুটি বৈচিত্র্য রয়েছে — একটি রৌপ্য নির্মিত (ভেলী এক্কালাম), যেটি বৈকুণ্ঠ একাদশী উৎসব চলাকালীন তিরুচিনামের সময় বাজানো হয়, এবং অন্যটি পিতলনির্মিত (সেম্বু এক্কালাম)। বৈকুণ্ঠ একাদশী উৎসব ছাড়াও, পাগল পাথু, কৈশিকা একাদশী উৎসব, থায়ারের জন্য নবরত্রি উৎসব এবং ভগবান রঙ্গনাথের শোভাযাত্রার সময়, পাঁচ ফুট দীর্ঘ ভেলি এক্কালাম বাজানো হয়।

## ইতিহাস
এর আগে পবিত্রতা, থের উৎসব এবং অন্যান্য গুরুত্বপূর্ণ উৎসব চলাকালীন এক্কালাম অনুষ্ঠিত হত। পড়াপ্পাইয়ের মরিয়ম্মান মন্দিরে আদি তিরুভিজার সময়, দেবতাকে শোভাযাত্রায় এক্কালামের সাথে নিয়ে যাওয়া হয়।
প্রাচীন লোকশৈলী এক্কালা কুঠুতে, শিল্পীরা এই যন্ত্রটি বাজানোর সময় নৃত্য করতেন। থোটিপতি নায়াকাররা বিবাহ ও অন্যান্য সামাজিক অনুষ্ঠানে এই যন্ত্রটি বাজাতেন। এখন এক্কালা কুঠুর অস্তিত্ব নেই।

লোকেরা শিকারের জন্য গেলে এবং শিকার করা প্রাণীটি আনার সময়ে মিছিলে এক্কালাম বাজানো হত। তথ্যসূত্র বলছে যে তিরুচিনাম, উদাল, ব্রহ্মতালম, সাঙ্গু সহ এই যন্ত্রটি ভগবান শিবের প্রিয়। বহু প্রাচীন মন্দিরে এবং পেরিয়াপুরনমে পাথরের শিলালিপিতে এই প্রাচীন বাদ্যযন্ত্রটি সম্পর্কে উল্লেখ পাওয়া যায়।

## তথ্যসূত্র

* Premalatha, V. (1985) *Music Through the Ages*. Sundeep Prakashan. 

বিষয়শ্রেণী:ভারতীয় বাদ্যযন্ত্র
বিষয়শ্রেণী:শুষিরযন্ত্র
তড়িৎ-ধাতুবিজ্ঞান

থাম্ব|তড়িৎ ধাতুবিজ্ঞান
ধাতুবিজ্ঞানের যে শাখায় কীভাবে তড়িৎশক্তি ব্যবহার করে বৈদ্যুতিক প্রক্রিয়াসমূহ (যেমন তড়িৎবিশ্লেষণ) ধাতুকে গলিয়ে আকরিক থেকে নিষ্কাশন বা পৃথক করা হয়, ধাতুর পরিশোধন করা হয়, সংকর ধাতু প্রস্তুত করা হয় কিংবা ধাতুর প্রলেপ তৈরী করা হয়, সেই ব্যাপারগুলি গবেষণা করা হয়, তাকে **তড়িৎ-ধাতুবিজ্ঞান** () বলে। সাধারণত ধাতু উৎপাদনের শেষ ধাপে তড়িৎ-ধাতুবৈজ্ঞানিক পদ্ধতিগুলি প্রয়োগ করা হয়, এর আগে তাপ-ধাতুবিজ্ঞান ও উদ্‌ধাতুবিজ্ঞান-সংশ্লিষ্ট প্রক্রিয়াগুলি সম্পন্ন করা হয়।

তড়িৎপ্রবাহের ফলে যে তড়িৎ-রাসায়নিক ক্রিয়ার সৃষ্টি হয়, তার ফলে ধাতব যৌগগুলির বিজারণ ঘটে এবং এভাবে ধাতু পৃথক বা পরিশোধন করা যায়। তড়িৎবিশ্লেষণ প্রক্রিয়াটি বিগলিত ধাতব অক্সাইডের উপরে প্রয়োগ করা যায় (বিগলিত তড়িৎবিশ্লেষণ)। যেমন এভাবে হল-এরো প্রক্রিয়ার মাধ্যমে অ্যালুমিনিয়াম অক্সাইড থেকে অ্যালুমিনিয়াম উৎপাদন করা যায়। তড়িৎবিশ্লেষণকে তাপ-ধাতুবৈজ্ঞানিক পদ্ধতিতে ধাতু উৎপাদনের সর্বশেষ পরিশোধন ধাপ হিসেবে ব্যবহার করা যায় (তড়িৎ-পরিশোধন)। এছাড়া এটিকে উদ্‌ধাতুবৈজ্ঞানিক পদ্ধতিতে সৃষ্ট একটি জলীয় ধাতব লবণের দ্রবণ থেকে ধাতুকে বিশ্লিষ্ট করার (তড়িৎ-নিষ্কাশন) কাজেও ব্যবহার করা হয়।

## প্রক্রিয়াসমূহ
তড়িৎ-ধাতুবিজ্ঞান ক্ষেত্রটি ধাতুর তড়িৎ-আস্তরণ (Electrophoretic deposition বা electrodeposition)। এই প্রক্রিয়াগুলিকে চারটি শ্রেণীতে ভাগ করা যায়:

*তড়িৎ-নিষ্কাশন (Electrowinning): আকরিক থেকে ধাতু নিষ্কাশন করা।
*তড়িৎ-পরিশোধন (Electrorefining): ধাতুসমূহের পরিশোধন বা বিশোধন। এই শ্রেণীতে তড়িৎ-আস্তরণের মাধ্যমে ধাতুগুঁড়া উৎপাদন (Powder metallurgy) অন্তর্ভুক্ত। কখনও কখনও তড়িৎ-নিষ্কাশনও প্রয়োগভেদে এই শ্রেণীর মধ্যে পড়তে পারে।
*তড়িৎ-প্রলেপন (Electroplating): কোনও ধাতুর উপরে অপর একটি ধাতুর আস্তরণ ফেলা।
*তড়িৎ-গঠন (Electroforming): তড়িৎ-প্রলেপনের মাধ্যমে পাতলা ধাতব অংশের উৎপাদন।

## আরও দেখুন
*তড়িৎ-পালিশকরণ (Electropolishing): কোনও ধাতব কাঁচামাল থেকে কোনও উপাদান অপসারণ।

## তথ্যসূত্র

বিষয়শ্রেণী:রাসায়নিক প্রক্রিয়া
বিষয়শ্রেণী:তড়িৎ-বিশ্লেষণ
বিষয়শ্রেণী:ধাতুবৈজ্ঞানিক প্রক্রিয়া
রণশিঙ্গা

**রণশিঙ্গা** হল তামা বা তামা মিশ্র দ্বারা তৈরি প্রাচীন শিঙ্গার এক প্রকার। এটি ভারত এবং নেপাল উভয় অঞ্চলেই ব্যবহৃত হয়। যন্ত্রটি দুটি বক্র ধাতব অংশ দিয়ে তৈরি, যাদের একত্রে যোগ দিয়ে একটি "এস" আকার তৈরি করে। এটি অর্ধচন্দ্রাকারেও পুনরায় সাজানো যেতে পারে।

এটি একটি বক্র-নল যন্ত্রের গোষ্ঠীর অংশ, যার মধ্যে রণশিঙ্গা, নরশিঙ্গা এবং শৃঙ্গ অন্তর্ভুক্ত। এটি লাওয়া এবং তিব্বতীয় ডুংচেনের সাথেও সম্পর্কিত হতে পারে, দুটিই সরল নলাকার তামা নির্মিত শিঙ্গা।

## বিকল্প নাম
এই বাদ্যযন্ত্রের নাম বিভিন্নভাবে বানান করা হয়েছে **নরশিঙ্গা**, **রামশিঙ্গা**, **শৃঙ্গ**।

*সংস্কৃত* শব্দ শৃঙ্গ থেকে শিঙ্গা এসেছে এবং এটি উত্তর ভারত ও নেপালে ব্যবহৃত হয়। এটির আধুনিক রূপগুলি হল "*সিগ*", "*সিগা*", এবং "*সিংগা*"। শব্দটি ঐতিহাসিকভাবে বিভিন্ন আকার এবং প্রকারের জন্য ব্যবহৃত হয়েছিল, সেগুলি হল সোজা শিঙ্গা এবং জলের মহিষের শিং দিয়ে তৈরি শিঙ্গা সহ ষাঁড়ের শিং দিয়ে তৈরি মুখনলগুলি।

### রামশিঙ্গা
রামশিঙ্গা উচ্চারণটি ভারতের জন্যই নির্দিষ্ট। এটিতে খুব পাতলা ধাতুর চারটি নল ব্যবহার করা হয় যেগুলি একটি অপরটির মধ্যে আটকায়। এটি উল্লেখ এমিলিও সালগারির লেখায় পাওয়া যায়। এর মধ্যে একটি লেখা হল *[[দ্য মিস্ট্রি অফ ব্ল্যাক জাঙ্গল]]* (১৮৯৫)। যেখানে এটি ঠগিদের ধর্মানুষ্ঠানের সাথে সম্পর্কিত।

*[[ফৌকল্ট'স পেন্ডুলাম]] এর (১৯৮৮) ৬২ অধ্যায়ে একজন [[ড্রুইড|ড্রুইড সম্প্রদায়ের]] কোনও ভক্তের দ্বারা বাজানো *রামশিঙ্গা*র উল্লেখ আছে।

===নরশিঙ্গা===
নেপালের [[দামাই]] বর্ণের সংগীতজ্ঞরা ঐতিহাসিকভাবে *দামাই বাজা'' গোষ্ঠীগুলিতে 'সি' আকারের  শিঙ্গা বাজিয়েছিলেন। নেপাল, হিমাচল প্রদেশ এবং দক্ষিণ বিহারে এই রূপটি ব্যবহৃত হয়।
 

File:PancheBaaja.jpg|নেপালে সি-আকৃতির নরশিঙ্গা, পঞ্চে বাজা যন্ত্রের একটি অংশ।
File:Narsinga at Hindu wedding ceremony.jpg|নেপালে বিয়ের আসরে নরশিঙ্গা বাজানো হচ্ছে।
File:Nepali Hindu Wedding (6).jpg|নেপাল বিয়ের আসরে নরশিঙ্গা।
File:ramsinga.jpg|ভারতে, ফ্লেমিশ শিল্পী ফ্রান্সস বালথাজার সলভ্যেন্স এর "লেস হিন্ডোস" (দ্বিতীয় খণ্ড) বইয়ে যেমন চিত্রিত হয়েছে, তেমন 'রামশিঙ্গা'।


## আরো দেখুন
*কার্নাল, একটি দীর্ঘ সঙ্কীর্ণ শিঙ্গা
*শৃঙ্গা

## তথ্যসূত্র

## বহিঃসংযোগ
*History of the ransingha or narsinga with photos.
* Ancient musical instruments of India (circa 18th Century) as depicted by Balthazar Solvyns in Les Hindoûs (Indira Gandhi National Centre for the Arts, IGNCA)

বিষয়শ্রেণী:ভারতের উপবিভাগীয় সঙ্গীত
বিষয়শ্রেণী:ভারতীয় বাদ্যযন্ত্র
বিষয়শ্রেণী:ভারতীয় উদ্ভাবন
নিদানবিজ্ঞান

থাম্ব|মাথা, মুখ, চোয়াল এবং দাঁতগুলির অসহ্য বিকৃতিগুলির এটিওলজি
**নিদানবিজ্ঞান** বা **রোগের কারণ-নির্ণয় বিজ্ঞান** ( বা Aetiology) বলতে চিকিৎসাবিজ্ঞানের একটি শাখাকে বোঝায় যেখানে কোনও রোগের বা রোগের শ্রেণীর কারণ বা কারণসমূহ নিয়ে গবেষণা করা হয়। বাংলা ভাষায় কোনও রোগের মূল কারণকে **নিদান** বলা হয়। ইংরেজিতে এই কারণকেও "এটিওলজি" (Etiology) বলা হয়ে থাকে।

যখন কোনও রোগের কারণ নির্ণয় করা সম্ভব হয় না, তখন সেটিকে *স্বয়ম্ভূত রোগ* (Idiopathic disease) বলা হয়।

রোগবিস্তার বিজ্ঞানের আলোচনায় ৬ ধরনের কারণ নির্দেশ করা হতে পারে। এগুলি হল: 
* উৎপাদক কারণ (Production Cause): যেসব শর্তে রোগের প্রাদুর্ভাব ঘটাতে মূল ভূমিকা পালন করে।
* আবশ্যক কারণ (Necessary cause): যেসব শর্তের অনুপস্থিতিতে রোগ ঘটা সম্ভব নয়। যেমন এইচআইভি ভাইরাসের সংক্রমণ এইডস-এর একটি আবশ্যক কারণ। 
* যথেষ্ট কারণ (Sufficient cause): যথেষ্ট কারণ হচ্ছে সেই শর্ত, যা পূরণ হলে নিশ্চিতভাবে রোগ সৃষ্টি হবে। 
* উপাংশবিশিষ্ট যথেষ্ট কারণ (Sufficient-component cause): উপাংশবিশিষ্ট যথেষ্ট কারণ একাধিক উপাংশ নিয়ে গঠিত, যাদের কোনওটিই এককভাবে রোগ সৃষ্টির জন্য যথেষ্ট নয়, কিন্তু একত্রিত হলে রোগ সৃষ্টি অবশ্যম্ভাবী।
* সম্ভাবনাভিত্তিক কারণ (Probabilistic cause): একটি সম্ভাবনাভিত্তিক কারণ রোগ সৃষ্টি হবার সম্ভাবনা বৃদ্ধি করে। এই ধরনের কারণের আবশ্যক বা যথেষ্ট হওয়ার প্রয়োজন নেই। আবশ্যক বা যথেষ্ট কারণগুলি পরিণামবাদী প্রকৃতির। যথেষ্ট কারণ হল এমন একটি কারণ যার রোগ সৃষ্টির সম্ভাবনা ১-এ উন্নীত হয়েছে; অন্যদিকে আবশ্যক কারণ হল এমন একটি কারণ যার রোগ সৃষ্টির সম্ভাবনা ০ হতে পারবে না। 
* বিকল্প-বাস্তব কারণ (Counterfactual cause): বিকল্প-বাস্তব কারণ হল এমন একটি কাল্পনিক কারণ যেটি উপস্থিত বা অনুপস্থিত থাকলে রোগ হবার সম্ভাবনা বাড়তে বা কমতে পারে।

রোগের কারণের বিভিন্ন স্তর থাকতে পারে। আণবিক, জৈবিক, ব্যক্তিগত ও সামাজিক স্তরের কারণসমূহ রোগের সৃষ্টি বা রোগের সম্ভাবনা বৃদ্ধি করতে পারে এবং এগুলির কোন্‌টিকে অগ্রাধিকার দেওয়া উচিত, সেটি ব্যক্তিভেদে ভিন্ন ভিন্ন হতে পারে। রোগের কারণের সার্বজনীন কার্যকরী সংজ্ঞার সাথে বিশেষ কোনও রোগীর রোগের কারণের প্রতিমান (মডেল) নির্মাণের পার্থক্য আছে।

## তথ্যসূত্র

বিষয়শ্রেণী:রোগবিস্তার বিজ্ঞান
বিষয়শ্রেণী:রোগবিজ্ঞান
বিষয়শ্রেণী:রোগের কারণ
আর্সেনিয়েভ

**আর্সেনিয়েভ** (**রুশ**: Арсе́ньев) রাশিয়ার প্রিমারস্কি ক্রাইয়ের একটি শহর। এটি ক্রাইয়ের প্রশাসনিক কেন্দ্র ভ্লাদিভোস্টকের প্রায় ১৬০ কিলোমিটার (৯৯ মাইল) উত্তর-পূর্বে দিকে অবস্থিত। ২০১০ সালের আদমশুমারি অনুসারে শহরের মোট জনসংখ্যা ৫৬,৭৫০ জন। এটি পূর্বে *সেমিওনকা* (১৯৫২ সাল অবধি) নামে পরিচিত ছিল।

## ইতিহাস
আর্মেনিয়েভের ইতিহাস শুরু হয় ১৮৯৫ সাল থেকে, যখন **সেমিওনভকা** (Семёновка) প্রতিষ্ঠিত হয়। [২] প্রথম বসতির বাসিন্দারা হলেন পুরাতন বিশ্বাসীরা। এখানে ১৯০১ সালে ইউক্রেনের পোলতভা ওব্লাস্টের থেকে আগত অভিবাসী কৃষকরা বসতি স্থাপন করেন। এই বসতিকে ১৯৩৭ সালে একটি শাখা-রেলপথের দ্বারা ট্রান্স-সাইবেরিয়ান রেলওয়ের সাথে সংযুক্ত করা হয়। সেমিয়ানোভায় ১৯৪০ সালে রাশিয়ার সুদূর পূর্বের প্রথম বিমান চলাচল কেন্দ্র নির্মিত হয়, যা বর্তমানে *প্রগ্রেস আর্মেনিয়েভ এয়ারক্রাফ্ট ওয়ার্কস* নামে পরিচিত। সেমিওনভকাকে ১৯৫২ সালে শহরের মর্যাদা প্রদান করা হয় এবং ১৯১২ সালে সেমিওনভকা ভ্রমণকারী পূর্ব প্রাচ্যের একজন গবেষক, বিজ্ঞানী, ভ্রমণকারী ও লেখক ভ্লাদিমির আর্সেনিয়েভের নামে শহরটিকে *আর্সেনিয়েভ*[২] নামে নামকরণ করা হয়।

স্নায়ুযুদ্ধের সময় আর্মেনিয়েভের উত্তর-পূর্বে ভারফোলোমিয়েভকায় একটি বিমান ঘাঁটি ছিল।

## অর্থনীতি
শহরের অর্থনীতিতে ১৯৯৯ সাল পর্যন্ত রাষ্ট্রীয় উদ্যোগ প্রাধান্য লাভ করেছে। সংস্থাসমূহের কর্মীদের জনসংখ্যায় সক্ষম শরীরের কর্মীরাদের দুই-তৃতীয়াংশ অন্তর্ভুক্ত। অন্যান্য শিল্পগুলিতে অতিরিক্ত ১২,০০০ জনকে নিয়োগ করে। আর্সেনিয়েভে প্রায় ৪,০০০ জন কর্মহীন রয়েছেন। শহরের বৃহত্তম উদ্যোগ *আসকোল্ড শিপ বিল্ডিং প্ল্যান্ট* ও *প্রগ্রেস* (অগ্রগতি), সাধারণত সামরিক পণ্য উৎপাদন করে।

## তথ্যসূত্র

বিষয়শ্রেণী:প্রিমারস্কি ক্রাইয়ের শহর
রিচা শর্মা

**রিচা শর্মা** ( ) হলেন একজন নেপালি চলচ্চিত্র অভিনেত্রী, মডেল ও ভিডিও জকি।

## জীবনী
রিচা শর্মা ১৯৮৭ সালের ১৭ জুলাই নেপালের ধনগঢ়িতে জন্মগ্রহণ করেছিলেন। তিনি কৈলালী জেলায় বড় হয়েছেন। বর্তমানে তিনি কাঠমান্ডুতে থাকেন।
এখন অবধি রিচা শর্মা ১৭ টি চলচ্চিত্রে অভিনয় করেছেন, যার মধ্যে দুটি চলচ্চিত্র তিনি নিজেই প্রযোজনা করেছেন।

তিনি ২০১৯ সালের ডিসেম্বরে কাঠমান্ডুতে ললিতপুর ভিত্তিক লাবিম মলের পরিচালক দীপেক্ষ বিক্রম রানাকে বিয়ে করেছেন। বিয়ের আগে থেকেই তার সাথে দু'বছর ধরে সম্পর্কে ছিলেন তিনি।

## অভিনয়কর্ম
### টেলিভিশন অনুষ্ঠান

### টেলিভিশন ধারাবাহিক

### চলচ্চিত্র

## আরও দেখুন
* রিচা সিনহা

## তথ্যসূত্র

## বহিঃসংযোগ
*   
* রেচা শর্মা নেপালি অফিসিয়াল ওয়েবসাইট 
* মিস নেপাল অফিসিয়াল ওয়েবসাইট

বিষয়শ্রেণী:নেপালি অভিনেত্রী
বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নেপালি চলচ্চিত্র অভিনেত্রী
বিষয়শ্রেণী:নেপালি নারী মডেল
বিষয়শ্রেণী:নেপালি সুন্দরী প্রতিযোগিতা বিজয়ী
বিষয়শ্রেণী:২১শ শতাব্দীর নেপালি অভিনেত্রী
আরাস্‌

**আরাস্**‌ ডেনমার্কের দ্বিতীয় বৃহত্তম শহর ও আরাস্ পৌরসভার আসন। এটি কত্তেগাত সাগরের জুতল্যান্ডের পূর্ব তীরে ও কোপেনহেগেনের প্রায় ১৮৭ কিলোমিটার (১১৬ মাইল) উত্তর-পশ্চিমে অবস্থিত।

জুতল্যান্ডের বৃহত্তম শহর আরাস্ কেন্দ্রীয় ডেনমার্ক অঞ্চল ও পরিসংখ্যান অঞ্চল ল্যান্ডসডেল আস্টজিল্যান্ডের (পূর্ব জটল্যান্ড) প্রধান কেন্দ্র হিসাবে কাজ করে। LØ ডেনমার্কের সর্বাধিক জনসংখ্যা বিশিষ্ট পরিসংখ্যান অঞ্চল এবং অঞ্চলটির আনুমানিক জনসংখ্যা ৯০৩ ৯৭৪ (১ জানুয়ারি ২০২১) জন। আরাস্ পৌরসভা বৃহত্তর আরাস্ অঞ্চলটিকে ৯,৫২,৮২৪ (১ জানুয়ারি ২০২১) জন বাসিন্দার সাথে নিজে ও ৮ টি সংলগ্ন পৌরসভার দ্বারা সংজ্ঞায়িত করে, যা পৌরসভা ও বাণিজ্যিক সহযোগিতা ব্যবসায়িক অঞ্চল আরাস্য়ের সাথে প্রায় সমতুল্য। শহরটি ২,৮০,৫৩৪ জন (২০২০ হিসাবে) বাসিন্দার সাথে ডেনমার্কের দ্বিতীয় বৃহত্তম শহর হিসাবে স্থান লাভ করেছে।

আরাস্ অষ্টম শতাব্দীতে আরাস্ নদীর মোহনায় ফিজর্ডের উত্তর তীরে ভাইকিং দুর্গ হিসাবে প্রতিষ্ঠিত হয়। ডেনিশ প্রণালীর বাণিজ্য পথে অবস্থানের কারণে শহরটি প্রাথমিক সামরিক স্থাপনাসমূহ থেকে একটি বাণিজ্য কেন্দ্রে পরিণত হয় এবং এটিকে ১৪৪১ সালে মার্কেট টাউনের সুবিধা প্রদান করা হয়। আঞ্চলিক বাণিজ্য দ্বারা বাটসড এবং বিশোপিক জনসংখ্যার আসন হিসাবে ১৯ শতকের অবধি স্থায়ীভাবে রাজনৈতিক অস্থিতিশীল সময়ে স্থিতিশীল ছিল। আঞ্চলিক প্রতিদ্বন্দ্বীদের ছাড়িয়ে শিল্প ক্ষেত্রটি দ্রুত জনসংখ্যা বৃদ্ধিকে চালিত করায় শিল্প বিপ্লব একটি প্রতিচ্ছবি হয়ে ওঠে। আরাস্'য়ে ১৯৩৪ সালে জুতল্যান্ডের প্রথম বিশ্ববিদ্যালয় প্রতিষ্ঠিত হয়। এটি বর্তমানে বিশ্ববিদ্যালয় শহর এবং জুতল্যান্ডের বাণিজ্য, পরিষেবা, শিল্প ও পর্যটন কেন্দ্রের বৃহত্তম ঘাঁটি।

## তথ্যসূত্র

বিষয়শ্রেণী:আরাস্
বিষয়শ্রেণী:কেন্দ্রীয় ডেনমার্ক অঞ্চলের শহর
সৃজনা সুব্বা

**সৃজনা সুব্বা** ( ) হলেন একজন নেপালি চলচ্চিত্র অভিনেত্রী। তিনি *লুট* (২০১২), *কাবাডি কাবাডি* (২০১৫), ডাইং ক্যান্ডেল (২০১৬) এবং *লুট ২* (২০১৭) চলচ্চিত্রের বিভিন্ন ভূমিকায় অভিনয় করেছেন।

## ব্যক্তিগত জীবন
পদম সুব্বার সাথে সৃজনা সুব্বার বিয়ে হয়েছিল এবং তাদের একটি সন্তান রয়েছে।

## অভিনয়কর্ম

## পুরস্কার ও মনোনয়ন

## তথ্যসূত্র

## বহিঃসংযোগ
* 

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:নেপালি অভিনেত্রী
বিষয়শ্রেণী:২১শ শতাব্দীর নেপালি অভিনেত্রী
বিষয়শ্রেণী:নেপালি চলচ্চিত্র পুরস্কার বিজয়ী
রবিনা দেসরাজ শ্রেষ্ঠ

**রবিনা দেসরাজ শ্রেষ্ঠ** ( ) (জন্ম ২৭ এপ্রিল ১৯৭০) হলেন একজন নেপালি মিডিয়া ব্যক্তিত্ব ও ব্যাংকার। তিনি মেগা ব্যাংক নেপাল লিমিটেডের প্রধান নির্বাহী কর্মকর্তা।

তিনি বেশ কয়েকটি জাতীয়/আন্তর্জাতিক পুরস্কার পেয়েছেন। নেপালের ব্যাংকিং ও বিনোদন খাতেও তার নামটি উল্লেখযোগ্য।  তিনি (এফএনসিসিআই) কর্তৃক নিযুক্ত নারী উদ্যোক্তা উন্নয়ন কমিটির সহ-সভাপতি হিসাবে নির্বাচিত হয়েছিলেন  এবং ২০১৮ সালে নেপালে ইতিহাস সৃষ্টিকারী প্রভাবশালী নারীদের তালিকায়ও ছিলেন।

রবিনা দেসরাজ শ্রেষ্ঠ বেশকিছু সাময়িকী এবং সংবাদপত্রেও বিশেষ সংখ্যায় প্রচারিত হয়েছেন। এসব সংখ্যায় তার ছবি তোলা (ফটোশুট), ব্র্যান্ড এন্ডোর্সমেন্টস, সৌন্দর্য প্রতিযোগিতার পর্যালোচনা, অনুষ্ঠান স্থগিতকরণ, কোচিং, প্রচারণা  ইত্যাদি  কাজ উঠে এসেছে

## প্রাথমিক জীবন
রবিনা দেসরাজ শ্রেষ্ঠ ১৯৭০ সালের ২৭ এপ্রিলে প্রকৌশলী পুরান দেসরাজ শ্রেষ্ঠ এবং শান্তি দেশরাজ শ্রেষ্ঠ দম্পতির ঘরে জন্মগ্রহণ করেছিলেন। রাজিব দেসরাজ নামে শ্রেষ্ঠ তার একটি বড় ভাই রয়েছে। আয়ুষ্মান এবং আশীর্মান নামে তার দুটি সন্তান রয়েছে যারা দুজনেই নেপালি চলচ্চিত্র অভিনেতা ও মডেল। তিনি শৈশবকাল কাটিয়েছেন ভারতের পশ্চিমবঙ্গ কালিম্পংয়ে এবং একটি ড. গ্রাহামের হোম্স মিশনারি স্কুলে পড়াশুনা করেছিলেন। তিনি নেপালের মডার্ন ইন্ডিয়ান স্কুল থেকে মাধ্যমিক পড়াশোনা শেষ করে ভারতের কলকাতার শ্রী শিক্ষায়তন কলেজ থেকে স্নাতকোত্তর করেছেন এবং তারপর ইন্দিরা গান্ধী রাষ্ট্রীয় মুক্ত বিশ্ববিদ্যালয় থেকে পল্লী উন্নয়নে স্নাতকোত্তর ডিগ্রি অর্জন করেছেন। 

## চলচ্চিত্র

## তথ্যসূত্র

বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৭০-এ জন্ম
বিষয়শ্রেণী:নেপালি অভিনেত্রী
বিষয়শ্রেণী:কাঠমান্ডুর ব্যক্তি
বিষয়শ্রেণী:জীবিত ব্যক্তি
বিষয়শ্রেণী:নারী ব্যাংকার
বিষয়শ্রেণী:২১শ শতাব্দীর নেপালি নারী
রাগিব সারজানি

**ডা. রাগিব সারজানি আল হানাফি** হলেন একজন মিশরীয় বিশিষ্ট ইসলাম-প্রচারক, ইতিহাসবিদ, আরবি লেখক ও সাহিত্যিক। পেশায় মূলত তিনি একজন ডাক্তার। ডা. সারজানি মূল আগ্রহের বিষয় হল ইসলামি ইতিহাস। তিনি ইসলামের ইতিহাসের সর্ববৃহ​ৎ ওয়েবসাইটের তত্ত্বাবধায়ক। ১৯৬৪ সালে তিনি মিশরের আল মুহাল্লা আল কুবরায় জন্মগ্রহণ করেন।

ডা. রাগিব সারজানি ইসলামি ইতিহাসে একজন প্রতিষ্ঠিত ও প্রসিদ্ধ লেখক। তাঁর প্রকাশিত বইয়ের সংখ্যা প্রায় অর্ধ শতাধিক। এসবের ক​য়েকটি বিশ্বের বিভিন্ন ভাষা, যেমন: ইংরেজি, ফরাসি, স্প্যানিশ, পর্তুগিজ​, ইন্দোনেশীয়​, রুশ, ও তুর্কি ও বাংলা ভাষায় অনূদিত হয়েছে। একাধিক ভাষায় অনূদিত তাঁর বইগুলোর মধ্যে কয়েকটি হল : **কিসসাতুত তাতার** (তাতারীদের ইতিহাস), **কিসসাতু উন্দুলুস** (স্পেনের ইতিহাস), **কিসসাতু তিউনুস** (তিউনেসিয়ার ইতিহাস) প্রভৃতি। এছাড়াও ইসলামের ইতিহাস সম্পর্কে সামাজিক যোগাযোগমাধ্যমে তাঁর দেওয়া বিভিন্ন বক্তৃতা বিশ্বের বিভিন্ন ভাষায় অনূদিত হয়ে প্রচারিত হয়েছে/হয়। টুইটারে তাঁর ২৪০,০০০ জন এবং ফেসবুকে প্রায় ২,০০০০,০০০ জন অনুসারী রয়েছে। এছাড়াও অনলাইন অফলাইনে একটি বৃহত্তর জনগোষ্ঠী তার অনুসরণ করে।

## শিক্ষাজীবন
* তিনি ১৯৮৮ খ্রিস্টাব্দে কায়রো বিশ্ববিদ্যালয়ের মেডিসিন অনুষদ থেকে ইউরোসার্জারি বিষয়ে গ্রাজুয়েশন সম্পন্ন করেন।
*  গ্রাজুয়েশন সম্পন্ন করার পর ১৯৯১ সালে পবিত্র কুরআনুল করীম হিফজ করেন। 
* ১৯৯২ খ্রিস্টাব্দে মাস্টার্স ডিগ্রি অর্জন করেন এবং ১৯৯৮ খ্রিস্টাব্দে ডক্টরেট ডিগ্রি অর্জন করেন। 
* তুলান বিশ্ববিদ্যালয়, নিউ অরলিন্সে ভিসিটিং ইন্সট্রাক্টর হিসেবে দায়িত্ব পালন করেন ১৯৯৪-১৯৯৭ সাল।
* ১৯৯৮ সালে মার্কিন যুক্তরাষ্ট্র এবং মিশর থেকে যৌথ তত্ত্বাবধানে কিডনি এবং মূত্রনালীতে অস্ত্রোপচারের ক্ষেত্রে ডক্টরেট ডিগ্রি অর্জন করেছেন
* অধ্যাপক : মেডিসিন অনুষদ, কায়রো বিশ্ববিদ্যালয়,
* ইন্টারন্যাশনাল মুসলিম উলামা পরিষদদের সদস্য
* আমেরিকান ইউরোলজিকাল অ্যাসোসিয়েশনের সদস্য
* মিশরীয় ইউরোলজিকাল অ্যাসোসিয়েশনের সদস্য

## তার লিখিত যেসকল বই বাংলায় অনুবাদ হয়েছে
রাগিব সারজানির প্রকাশিত বইয়ের সংখ্য়া অর্ধ শতাধিক, যার বেশ ক​য়েকটি অনূদিত হ​য়েছে ইংরেজি, ফরাসি, স্প্যানিশ, পর্তুগিজ​, ইন্দোনেশীয়​, রুশ, ও তুর্কি ভাষায়। রাগিব সারজানির ২৩টি বই অনুবাদ করা হ​য়েছে।
* তাতারীদের ইতিহাস (কিসসাতুত তাতার);
* ফজর আর করব না কাজা - হার্ডকভার;
* মুসলিম জাতি বিশ্বকে কী দিয়েছে?;
* পড়তে ভালোবাসি;
*শোন হে যুবক;
*ফিলিস্তিন : বেঁচে থাকার লড়াই;
*অমুসলিমদের সাথে যেমন ছিলেন রাসূল (সাঃ);
*এটাই হয়তো জীবনের শেষ রমযান;
*ক্রুসেড : খ্রিষ্টানদের হিংস্র যুদ্ধের ইতিহাস;
*আন্দালুসের ইতিহাস- ১ম খণ্ড;
*কুরআন হিফজ করবেন যেভাবে;
*নবিজি: যার আদর্শে বিমোহিত পৃথিবী;
*শিয়া: কিছু অজানা কথা;
*মুহাম্মাদ আল ফাতিহ; 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৬৪-এ জন্ম
বিষয়শ্রেণী:মিশরীয় লেখক
বিষয়শ্রেণী:মুসলিম লেখক
বিষয়শ্রেণী:কায়রো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইসলাম ও বিজ্ঞান
বিষয়শ্রেণী:কায়রো বিশ্ববিদ্যালয়ের শিক্ষক
অতুলকৃষ্ণ গোস্বামী

**অতুলকৃষ্ণ গোস্বামী** (১৮৬৭ – ১৯৪৬) একজন বাঙালি বৈষ্ণব গবেষক ও লেখক।

## জীবনী
অতুলকৃষ্ণ গোস্বামী ব্রিটিশ ভারতে, কলকাতার সিমুলিয়ায় জন্মগ্রহণ করেন। তার পিতার নাম মহেন্দ্রনাথ গোস্বামী। সংস্কৃত কলেজ ও বিশ্ববিদ্যালয়ে শিক্ষালাভ করেন তিনি। বৈষ্ণব গ্রন্থ গবেষণার উপযোগী করে সম্পাদনাকাজে তিনি পারদর্শী ছিলেন। তার রচিত গ্রন্থগুলি হল *ভক্তের জয়*, *তুলসীমঞ্জরী*, *শ্রীশ্রীচৈতন্যাষ্টক* ইত্যাদি।

## তথ্যসূত্র

বিষয়শ্রেণী:১৮৬৭-এ জন্ম
বিষয়শ্রেণী:১৯৪৬-এ মৃত্যু
বিষয়শ্রেণী:বৈষ্ণব দার্শনিক
বিষয়শ্রেণী:বাঙালি লেখক
বিষয়শ্রেণী:সংস্কৃত কলেজের প্রাক্তন শিক্ষার্থী
বিষয়শ্রেণী:কলকাতা জেলার ব্যক্তি
প্রকৃতি শ্রেষ্ঠ

**প্রকৃতি শ্রেষ্ঠ** ( ; জন্ম ১০ সেপ্টেম্বর, ১৯৯২) হলেন একজন নেপালি চলচ্চিত্র অভিনেত্রী ও মডেল। তিনি উর স্টাইল টিভির সঙ্গীত-ভিডিও *আইডিয়া হানি বানি*-এর মডেল হিসাবে কাজ করার পরে খ্যাতি অর্জন করেছেন। তিনি হোস্টেলের ছায়াছবির মাধ্যমে নেপালি চলচ্চিত্রশিল্পে অভিনেত্রী হিসাবে আত্মপ্রকাশ করেছিলেন। 

## প্রাথমিক জীবন
প্রকৃতি শ্রেষ্ঠ নেপালের দোলখাতে জন্মগ্রহণ করেছিলেন এবং পরবর্তীতে ভক্তপুরের সূর্যবিনায়কে চলে গিয়েছিলেন। তিনি ভক্তপুরের মডার্ন কলেজ অফ ম্যানেজমেন্টে পড়াশোনা করেছিলেন এবং সেখানে তিনি "মিস মদার্ন" খেতাব অর্জন করেছিলেন।

তিনি ২০১৪ সালের জুলাই মাসে এক অস্ট্রেলীয় এনআরএন সুদীপ নিউপনাকে বিয়ে করেছেন। ততদিনে তিনি তার অভিনয় ও মডেলিং পেশা ছেড়ে দিয়ে অস্ট্রেলিয়ায় স্থায়ী হয়েছেন।

## কর্মজীবন
প্রকৃতি *মেগা মডেল-*এর দ্বিতীয় মৌসুমে অংশ নিয়েছিলেন এবং সেখানে তিনি প্রথম রানার আপের স্থান অর্জন করতে সক্ষম হয়েছিলেন।

তারপরে তিনি ইভোক ম্যাগাজিন, *ফ্যাশন রানওয়ে*, *কালারস মোবাইল* ইত্যাদির জন্য মডেল হয়েছেন।

তার প্রথম বড় কাজটি ছিল হোস্টেল চলচ্চিত্রে  অনমোল কেসির বিপরীতে অভিনয় করা যা তাকে সেরা নবীন অভিনেত্রীর পুরস্কার এনে দিয়েছিল।

## পুরস্কার

## তথ্যসূত্র

বিষয়শ্রেণী:নেপালি অভিনেত্রী
বিষয়শ্রেণী:কাঠমান্ডুর ব্যক্তি
বিষয়শ্রেণী:জীবিত ব্যক্তি
বিষয়শ্রেণী:১৯৯২-এ জন্ম
বিষয়শ্রেণী:২১শ শতাব্দীর নেপালি অভিনেত্রী
বিষয়শ্রেণী:নেপালি নারী মডেল
বিষয়শ্রেণী:দোলখা জেলার ব্যক্তি
সাসক্যাচুয়ান পর্বত (ইউকন)

: *একই নামের অন্য পর্বতের জন্য দেখুন, [[সাসক্যাচুয়ান পর্বত (আলবার্টা)]]*

**সাসক্যাচুয়ান পর্বত** কানাডার ইউকন প্রদেশের ক্লুয়ানি জাতীয় উদ্যান ও সংরক্ষিত অঞ্চলের সর্ব দক্ষিণ-পশ্চিম কোনে অবস্থিত  উচ্চতাবিশিষ্ট একটি পর্বত। ১৯৬৭ সালে কানাডার সকল প্রদেশসমূহের একত্রিত হওয়ার শতবর্ষ উপলক্ষে সাক্যাচুয়ান প্রদেশের নামে এই পর্বতের নামকরণ করা হয়। পর্বতটি কানাডার প্রদেশগুলির নামানুসারে রাখা এবং উইকনের সেন্টেনিয়াল পর্বত মালার ১১টি অন্যান্য পর্বতের অন্যতম, যা ২০১২ সাল পর্যন্ত কেউ আরোহণ করেনি।

## আরোহণ প্রচেষ্ঠা
কানাডার প্রদেশ সমূহের সংযুক্ত হয়ে সংঘরাষ্ট্র হিসেবে আত্মপ্রকাশের শতবর্ষ উপলক্ষে ১৯৬৭ সালে প্রথমবার এই পর্বত বিজয়ের চেষ্টা করা হয়। ২০০৫ সালের মে মাসে, সাসক্যাচুয়ানের প্রদেশটির শতবর্ষ উদ্‌যাপন উপলক্ষে দ্বিতীয় চেষ্টা করে। তবে, স্বাভাবিক আবহাওয়ার তুলনায় উষ্ণতর পরিস্থিতি এবং অপেক্ষাকৃত নিরাপদ আরোহণপথের সন্ধান করতে গিয়ে ৩৫ কিলোমিটার হিমবাহী পদ্ধতি অনুসরণের পর এই প্রচেষ্টাটি প্রত্যাখ্যাত হয়েছিল। পর্বতটি ২০০৭ সালে তৃতীয়বার আরোহণের চেষ্টা হয়েছিল।

২০১২ সালে সাসক্যাচুয়ানের স্টিভ হুইটিংটন, জেফ ডমিট্রোইচ, স্যাম উঙ্গার এবং রেন র‍্যাবাটের সমন্বয়ে গঠিত একটি দল পর্বতটি আরোহণের আরেকটি চেষ্টা চালায়। এই প্রচেষ্টায় আরোহীরা ১৯৬৭ সালের আরোহণ শিবির ব্যবহার করেছিল। দলটি ১৮ মে আরোহণ শুরু করেছিল। তবে  উচ্চতায় পৌছানোর পর, তারা ফিরে আসতে বাধ্য হয়। যাত্রাপথে থাকা গভীর ফাটল ও প্রতিকূল আবহাওয়া পরিস্থিতির জন্য দলটি পর্বতটির সর্বোচ্চ বিন্দুতে পৌছানোর চেষ্টা ব্যাহত হয়।

২০১৩ সালের বসন্তের শুরুতে সুইডেনের বেনি এলোফসন, জোয়েল জোহানসন এবং অ্যাক্সেল পামক্র্যান্টজের সাস্ক্যাচুয়ান পর্বতের চূড়ায় পৌছানোর চেষ্টা করেছিল। এই দলটি পর্বতটির উত্তর দিক দিয়ে চিটিনা হিমবাহ বেয়ে উঠার চেষ্টা করে। তারা কোন সুরক্ষিত পথ বের করতে পারেনি, এবং চেষ্টা বিফল হয়। সাসাক্যাচুয়ান পর্বতের বদলে এই দলটি পূর্বে আরোহিত হয়নি এমন অন্য দুইটি পর্বতের চূড়া আরোহণ করেছিল। 
## তথ্যসূত্র

বিষয়শ্রেণী:ইউকনের পর্বত
র‍্যামপার্টস পর্বতশ্রেণী

**দ্য র‍্যামপার্টস** কানাডায় অবস্থিত, কানাডিয় রকিজের ১০ পর্বতচূড়ার একটি ক্ষুদ্র পর্বতশ্রেণী। এটি পার্ক পর্বতশ্রেণীর উপ-শ্রেণী, উত্তর আমেরিকার ভূতাত্ত্বিক মহাদেশীয় বিভাজন পর্যন্ত বিস্তৃত। এটির অংশ আলবার্টার জেসপার জাতীয় উদ্যান ও ব্রিটিশ কলাম্বিয়ার রবসন পর্বত প্রাদেশিক উদ্যানের মধ্যে পরেছে।

## ভূতত্ত্ব
র‍্যামপার্টস পর্বতশ্রেণী ১০টি পর্বত চূড়ার সমন্বয়ে গঠিত। গিকি পর্বত এই পর্বতমালার সর্বোচ্চ পর্বত। এটির বেশিরভাগ পর্বতচূড়ার নাম কানাডার আলপাইন ক্লাব কর্তৃক সেনা প্রকৌশলের বিভিন্ন বিষয়ের নাম অনুসারে রাখা হয়েছে, যেমন- ব্যাস্টিয়ন চূড়া, প্যারাপেট চূড়া, রিডাউট চূড়া এবং ডানজেন চূড়া। পর্বতশ্রেণীটিকে টনকুইন উপত্যকার পশ্চিম প্রাকৃতিক সীমানা হিসেবে দেখা হয়। এটির পূর্ব পাদদেশে এমেথিস্ট হ্রদ অবস্থিত। ফ্রেজার নদীর মূখ্য জলরাশি পর্বতশ্রেণীটির পশ্চিম পাদদেশ নির্দেশ করেছে।

## চিত্রশালা

## তথ্যসূত্র

বিষয়শ্রেণী:ব্যানফ‌ জাতীয় উদ্যানের পর্বত
অঁদ্রে ব্র‍্যতোঁ

**অঁদ্রে রোবের ব্র‍্যতোঁ** (; আ-ধ্ব-ব:[ɑ̃dʁe ʁɔbɛʁ bʁətɔ̃]; ১৮ ফেব্রুয়ারি ১৮৯৬ – ২৮ সেপ্টেম্বর ১৯৬৬) একজন ফরাসি লেখক এবং কবি। তিনি মূলত পরাবাস্তববাদের একজন সহ-প্রতিষ্ঠাতা, অগ্রণী, মুখ্য তাত্ত্বিক ও সমর্থক হিসেবেই সর্বাধিক পরিচিত। তার রচনার মধ্যে রয়েছে, ১৯২৪ সালের প্রথম *পরাবাস্তববাদী ইশতেহার* (*Manifeste du Surréalisme*, *মানিফেস্ত দ্যু স্যুরেয়ালিজম*), যেখানে পরাবাস্তববাদকে তিনি "খাঁটি মানসিক স্বয়ংক্রিয়তা" হিসাবে সংজ্ঞায়িত করেছেন।

পরাবাস্তববাদী আন্দোলনের একজন অগ্রণী হিসাবে তাঁর ভূমিকার পাশাপাশি তিনি *নাজা* (*Nadja*) এবং *লামুর ফু* (*L'amour Fou*) এর মতো বিখ্যাত গ্রন্থের লেখক। লেখালেখি এবং দৃশ্যকলায় তার সমালোচনামূলক এবং তাত্ত্বিক কাজের পাশাপাশি এসব কর্মকাণ্ড অঁদ্রে ব্র‍্যতোঁকে বিংশ শতাব্দীর ফরাসি শিল্প ও সাহিত্যের অন্যতম প্রধান ব্যক্তিত্বে পরিণত করে।

## জীবনী
অঁদ্রে ব্র‍্যতোঁ ফ্রান্সের নরম্যান্ডিতে জন্মগ্রহণ করেন। তার পিতা লুই-জ্যুসতাঁ ব্র‍্যতোঁ ছিলেন একজন পুলিশ ও নাস্তিক এবং তার মা ছিলেন একজন প্রাক্তন দর্জি। ব্রেতঁ চিকিৎসা শিক্ষা প্রতিষ্ঠানে ভর্তি হন ও সেখানে মানসিক ব্যাধি সম্পর্কে বিশেষভাবে আগ্রহী হয়ে ওঠেন। প্রথম বিশ্বযুদ্ধে যোগ দিতে বাধ্য হওয়ার কারণে তার শিক্ষা বিঘ্নিত হয়।

প্রথম বিশ্বযুদ্ধের সময় তিনি নঁত-এর একটি নিউরোলজিক্যাল ওয়ার্ডে কাজ করেন, যেখানে তিনি আলফ্রেড জেরি, জ্যাক ভাসের একজন ভক্তের সাথে পরিচিত হন, যার সমাজবিরোধী মনোভাব এবং প্রতিষ্ঠিত শৈল্পিক ঐতিহ্যের প্রতি ঘৃণা ব্র‍্যতোঁ-কে উল্লেখযোগ্যভাবে প্রভাবিত করে। ব্র‍্যতোঁ ১৯২১ সালের ১৫ সেপ্টেম্বর তার প্রথম স্ত্রী সিমোন কান কে বিয়ে করেন। তারা ১৯২২ সালের ১ জানুয়ারি প্যারিসের ৪২ নং রু ফন্টেইনে স্থানান্তরিত হন। এই অ্যাপার্টমেন্ট ব্র‍্যতোঁ-র পাঁচ হাজারের অধিক আইটেমের সংগ্রহশালা হয়ে ওঠে, যেমন আধুনিক চিত্রাঙ্কন, ভাস্কর্য, আলোকচিত্র, বই, আর্ট ক্যাটালগ, জার্নাল, পাণ্ডুলিপি ইত্যাদি। তার পিতার মত, তিনিও একজন নাস্তিক ছিলেন।

ব্র‍্যতোঁ ১৯১৯ সালে লুই আরাগোঁ ও ফিলিপ সুপোর সাথে সমালোচনামূলক সাময়িকী *লিতেরাত্যুর* (*Littérature*) চালু করেন। তিনি ডাডাবাদী ত্রিস্তান জারার সাথেও যুক্ত ছিলেন। ১৯২৪ সালে পরাবাস্তববাদী গবেষণা ব্যুরো প্রতিষ্ঠায় তিনি গুরুত্বপূর্ণ ভূমিকা পালন করেন। তিনি ১৯২৪ সালে পরাবাস্তববাদী ইশতেহার প্রকাশ করেন, এবং সেই বছর থেকে *লা রেভোল্যুসিওঁ* *স্যুরেয়ালিস্ত* পত্রিকার সম্পাদক হিসেবে কাজ করেন। এসময় একদল লেখক তার সাথে যুক্ত হন: ফিলিপ সুপো, লুই আরাগোঁ, পোল এলুয়ার, র‍্যনে ক্র্যভেল, মিশেল লেরিস, বাঁজামাঁ পেরে, অঁতোনাঁ আর্তো এবং রোবের দেসনোস।

ব্র‍্যতোঁ ১৯২৭ সালে ফরাসি কমিউনিস্ট পার্টিতে যোগ দেন, কিন্তু ১৯৩৩ সালে দল থেকে বহিষ্কৃত হন। ১৯২৮ সালে তার *নাজা* গ্রন্থটি প্রকাশিত হয়। এই সময়, তিনি তাঁর শিল্পকলা প্রদর্শনীঘরের চিত্রকর্মগুলি বিক্রয় করেই জীবিকা নির্বাহ করেন।

## মৃত্যু
অঁদ্রে ব্র‍্যতোঁ ১৯৬৬ সালে ৭০ বছর বয়সে মৃত্যুবরণ করেন এবং তাকে প্যারিসে সমাধিস্থ করা হয়।

## তথ্যসূত্র

## বহিঃসংযোগ

* 
* André Breton's ''Nadja'' 

বিষয়শ্রেণী:১৮৯৬-এ জন্ম
বিষয়শ্রেণী:১৯৬৬-এ মৃত্যু
বিষয়শ্রেণী:মার্ক্সবাদী লেখক
বিষয়শ্রেণী:আধুনিকতাবাদী লেখক
বিষয়শ্রেণী:পরাবাস্তববাদী কবি
বিষয়শ্রেণী:ফরাসি নৈরাজ্যবাদী
বিষয়শ্রেণী:২০শ শতাব্দীর পুরুষ লেখক
বিষয়শ্রেণী:ফরাসি নাস্তিক
বিষয়শ্রেণী:২০শ শতাব্দীর ফরাসি ঔপন্যাসিক
লক্ষ্মী শর্মা

**লক্ষ্মী শর্মা** হলেন কজন নেপালি উদ্যোক্তা। অটো-রিকশা চালক প্রথম নারী হিসাবে তিনি কৃতিত্বের অধিকারী। নেপালের প্রথম বোতাম কারখানা প্রতিষ্ঠার কৃতিত্বটিও তার দখলে।

তিনি খুব অল্প বয়সেই বিয়ে করেছিলেন আবার অল্প বয়সেই তালাকপ্রাপ্তা হয়েছিলেন। এরপর তিনি ষোল বছর গৃহপরিচারিকা হিসাবে কাজ করেছেন এবং সবশেষে  রিকশা চালাতে শুরু করেছিলেন। নারী চালক হওয়ার কারণে তাঁকে হয়রানি করা হলে তিনি লক্ষ্মী উড ক্রাফ্ট উদ্যোগ নামে বোতাম তৈরির একটি কারখানা খোলেন। তাঁর কারখানায় উৎপাদিত বোতাম জার্মানি, সুইজারল্যান্ড, জাম্বিয়া, ডেনমার্ক এবং মার্কিন যুক্তরাষ্ট্রে রফতানি করা হয়ে থাকে।

## ব্যক্তিগত জীবন
লক্ষ্মী শর্মা নেপালের রাজপ্রাসাদে পূজা চলাকালীন ফুল তোলা এবং ঘর পরিষ্কারের কাজ করতেন, এসব কাজ শেষে তাঁকে রাজকন্যার সাথে সময় কাটাতে হত।  বিনিময়ে প্রতি মাসে তিনি প্রায় ২০ নেপালি রুপি পেতেন। রানী মারা যাওয়ার পরে তাঁকে রাজবাড়ীতেই রেখে দেওয়া হয়েছিল।

## পদক ও সম্মাননা

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:কাঠমান্ডুর ব্যক্তি
বিষয়শ্রেণী:জীবিত ব্যক্তি
বিষয়শ্রেণী:নেপালি নারী
বিষয়শ্রেণী:নেপালি ব্যবসায়ী
বিষয়শ্রেণী:২১শ শতাব্দীর নেপালি ব্যবসায়ী
বিষয়শ্রেণী:২০শ শতাব্দীর নেপালি ব্যবসায়ী
বিষয়শ্রেণী:২১শ শতাব্দীর নেপালি নারী
ভূমিকা শ্রেষ্ঠ

**ভূমিকা শ্রেষ্ঠ** (, জন্ম ১১  জানুয়ারি, ১৯৮৮) হলেন একজন নেপালি সক্রিয়কর্মী ও অভিনেত্রী। তিনি মূলত একজন তৃতীয় লিঙ্গ সক্রিয়কর্মী এবং বর্তমানে ব্লু ডায়মন্ড সোসাইটিতে কাজ করছেন।

## ব্যক্তিগত জীবন
ভূমিকা শ্রেষ্ঠ ১৯৮৮ সালের ১৯ জানুয়ারিতে নেপালের কাঠমান্ডুতে জন্মগ্রহণ করেছিলেন। পুরুষ হিসাবে জন্মগ্রহণ করলেও তিনি নিজেকে পুরুষ বা নারী কোনোটিই নয় তথা তৃতীয় লিঙ্গের ব্যক্তি হিসাবে চিহ্নিত করেছেন।

## অভিনয়কর্ম
### অভিনেতা/অভিনেত্রী
* *হাইওয়ে (২০১২)*
* *কান্ছী (২০১৮)*

### আত্মভূমিকায়
* *‌আদার ন্যাচার এজ হারসেল্ফ (২০১০) (প্রামাণ্য চলচ্চিত্র)*
* *বিউটি অ্যান্ড ব্রেইন্স (২০১০) (প্রামাণ্য চলচ্চিত্র)*
* *লে মন্ডে এন ফেস (২০১৪) (টিভি সিরিজ - পর্ব গ্লোবাল গে)*
* *আউট & অ্যারাউন্ড (২০১৫) (প্রামাণ্য চলচ্চিত্র)*

## গ্রন্থপঞ্জী
* *ভুমিকা* ,  (২০১৯)

## তথ্যসূত্র
 

## বহিঃসংযোগ
* 

বিষয়শ্রেণী:নেপালি অভিনেত্রী
বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:তৃতীয় লিঙ্গ
বিষয়শ্রেণী:কাঠমান্ডুর অভিনেত্রী
বিষয়শ্রেণী:নেপালি সমাজকর্মী
বিষয়শ্রেণী:নেপালি নারী
বিষয়শ্রেণী:নেপালি মানবাধিকার কর্মী
বিষয়শ্রেণী:নেপালি সক্রিয়কর্মী
বিষয়শ্রেণী:২১শ শতাব্দীর এলজিবিটিকিউ ব্যক্তি
বিষয়শ্রেণী:আন্তর্জাতিক সাহসী নারী পুরস্কার প্রাপক
বিষয়শ্রেণী:২১শ শতাব্দীর নেপালি অভিনয়শিল্পী
বিষয়শ্রেণী:২১শ শতাব্দীর নেপালি অভিনেত্রী
সারবাখ পর্বত

**সারবাখ পর্বত** কানাডার আলবার্টা প্রদেশের ব্যানফ জাতীয় উদ্যানে অবস্থিত মিস্টায়া ও হাউসে নদীর মধ্যবর্তি  একটি পর্বত। ভৌগোলিকভাবে পর্বতটি কানাডিয় রকিজের অংশ। ১৮৯৭ সালে পর্বতটিতে প্রথম আরোহণ করা হয়। সাসক্যাচুয়ান ক্রসিং-এর কাছে আইসফিল্ডস পার্কওয়ে ও ডেভিড থম্পসন মহাসড়কের মিলনস্থলে অবস্থিত।

## ইতিহাস
সারবাখ পর্বতের নাম সুইজারল্যান্ডের পর্বতারোহী ও পথ প্রদর্শক পিটার সারবাখের নামে রাখা হয়, যিনি ১৮৯৭ সালে জন নরম্যান কলি এবং জি পি বেকারকে নিয়ে সর্বপ্রথম এই পর্বতে আরোহণ করেছিলেন।

## ভূতত্ত্ব
ব্যানফ জাতীয় উদ্যানের অন্যান্য পর্বতের মত সারবাখ পর্বত মূলত প্রাক-ক্যাম্ব্রিয়ান থেকে জুরাসিক যুগের পাললিক শিলায় গঠিত। ল্যরামাইড অরোজেনি'র মত ভূতাত্ত্বিক ঘটনা চলাকালে অগভীর সমুদ্রের পাললিক শিলা ধাক্কা দিয়ে আরো পূর্ব দিকের অপেক্ষাকৃত নবীন শিলার উপর ঠেলে দিলে এপর্বতগুলির সৃষ্টি হয়। কউফম্যান চূড়ার সাথে সারবাখ পর্বতের দক্ষিণ-পূর্বে সার্কে একটি হিমবাহ আছে।

## জলবায়ু
কোপেনের জলবায়ু শ্রেনীবিভাগ অনুযায়ী সারবাখ পর্বত, উত্তর মেরুর ঠিক দক্ষিণে অবস্থিত ঠান্ডা, তুষারাবৃত শীত মৌসুম এবং মৃদু গ্রীষ্মকালীন জলবায়ু অঞ্চলে অবস্থিত। এখানে তাপমাত্রা সাধারণত -২০° এবং শীতল বায়ূ প্রবাহ থাকলে -৩০° সেলসিয়াস পর্যন্ত নেমে যায়। সারবাখ পর্বতে বারিপাতে সৃষ্ট পানি বৃহৎ উত্তর সাসক্যাচুয়ান নদী'র দুই শাখা নদী মিস্টায়া ও হাউসে নদীর মাধ্যমে নিষ্কাশিত হয়।

## আরও দেখুন

* আলবার্টার পর্বত

## তথ্যসূত্র

বিষয়শ্রেণী:আলবার্টার পর্বত
বিষয়শ্রেণী:ব্যানফ‌ জাতীয় উদ্যানের পর্বত
রেজোলুট পর্বত

**রেজোলুট পর্বত** কানাডার আলবার্টা প্রদেশের পশ্চিমাঞ্চলের ডেভিড থম্পসন কাউন্ট্রিতে অবস্থিত  উচ্চতার দুইটি ভিন্ন চূড়া বিশিষ্ট পর্বত। পর্বতটির দুইটি চূড়া যথাক্রমে 'সিংহ' ও 'সিংহী' নামে পরিচিত। সমুদ্র পৃষ্ট হতে দুটো চূড়ার উচ্চতা প্রায় সমান ৩১৫০ মিটার। উভয় চূড়া তাদের উত্তর ঢালে হিমবাহ দিয়ে আবৃত। পর্বতটির মূলত ক্লাইন পর্বতের সারির অংশ, যা রেজোলুট পর্বত হতে ২ কিলোমিটার পূর্বে অবস্থিত।

১৯৫৮ সালে এ. হোবার ও ই. হপকিন্স সর্বপ্রথম পর্বতটির চূড়ায় আরোহণ করেছিলেন। পর্বতটি নিকটতম গুরুত্বপূর্ণ শহর সাসক্যাচুয়ান রিভার ক্রসিং হতে ১২ কিলোমিটার উত্তরে অবস্থিত। থম্পসন নালীর উপর দিয়ে গমনের সময় আলবার্টা মহাসড়ক ১১ হতে পর্বতটি দেখা ও গমন করা যায়।

## ভূতত্ত্ব
রেজোলুট পর্বত মূলত প্রাক-ক্যাম্ব্রিয়ান থেকে জুরাসিক যুগের পাললিক শিলায় গঠিত। ল্যরামাইড অরোজেনি'র মত ভূতাত্ত্বিক ঘটনা চলাকালে অগভীর সমুদ্রের পাললিক শিলা ধাক্কা দিয়ে আরো পূর্ব দিকের অপেক্ষাকৃত নবীন শিলার উপর ঠেলে দিলে এপর্বতগুলির সৃষ্টি হয়। কউফম্যান চূড়ার সাথে সারবাখ পর্বতের দক্ষিণ-পূর্বে সার্কে একটি হিমবাহ আছে।

## জলবায়ু
কোপেনের জলবায়ু শ্রেনীবিভাগ অনুযায়ী রেজোলুট পর্বত, উত্তর মেরুর ঠিক দক্ষিণে অবস্থিত ঠান্ডা, তুষারাবৃত শীত মৌসুম এবং মৃদু গ্রীষ্মকালীন জলবায়ু অঞ্চলে অবস্থিত। এখানে তাপমাত্রা সাধারণত -২০° এবং শীতল বায়ূ প্রবাহ থাকলে -৩০° সেলসিয়াস পর্যন্ত নেমে যায়। সারবাখ পর্বতে বারিপাতে সৃষ্ট পানি বৃহৎ উত্তর সাসক্যাচুয়ান নদী'র দুই শাখা নদী মিস্টায়া ও হাউসে নদীর মাধ্যমে নিষ্কাশিত হয়।

## তথ্যসূত্র

বিষয়শ্রেণী:আলবার্টার পর্বত
ঘুমট

**ঘুমট** (পূর্ব ভারতীয়: **घुमट** বা ), **গুমট** বা **ঘুমাট** হল ভারতের গোয়ার একটি ঝিল্লীস্বরী যন্ত্র। এটি মাটির পাত্রের একটি ঘাতবাদ্য যন্ত্র, যার উভয় দিক খোলা থাকে এবং মাঝখানের অংশটি স্ফীত থাকে। বড় মুখের দিকটি একটি গোসাপের চামড়া (ড্রাম ঝিল্লি) দিয়ে ঢাকা থাকে। সাধারণত ঘুমটের সাথে 'শামেল' বাজানো হয়। এটি আর একটি ঐতিহ্যবাহী বাদ্য, যাতে কাঠের ড্রাম থাকে এবং সেটি ছাগলের চামড়া দিয়ে ঢাকা থাকে। এই বাদ্যযন্ত্রটি পূর্ব ভারতীয় লোকেদের মধ্যে এখনও খুব জনপ্রিয়। ২০১৯ সালের আগস্টে গোয়া ঘুমটকে তাদের ঐতিহ্য উপকরণ হিসাবে ঘোষণা করেছিল।
## পরিবর্তন
আগে গোসাপের চামড়া দিয়ে ড্রামের বড় মুখের দিকটি ঢাকা দেওয়া হত। কিন্তু গোসাপ বিপন্ন উপজাতি ঘোষিত হবার পর এখন, ছাগলের মত বিকল্প পশুর চামড়া এই উদ্দেশ্যে ব্যবহার করা হয় এবং সুতো দিয়ে পাত্রের মুখের চারপাশে বেঁধে দেওয়া হয়।
## ব্যবহারের ধরণ

হিন্দু এবং খ্রিস্টান, গোয়ার উভয় ধর্মের লোকের মধ্যেই, ধর্মীয় এবং মন্দিরের সংগীতের ক্ষেত্রে ঘুমট একটি অবিচ্ছেদ্য অঙ্গ রচনা করেছে। এটি লোকসঙ্গীত এবং মান্ডো সংগীতের সাথে বাদ্যযন্ত্র হিসাবে কাজ করে। তবে সর্বাধিক গুরুত্বপূর্ণ ক্ষেত্র হল, এটি গণেশ উৎসব চলাকালীন গোয়ায় সংগীত বাদ্যের ক্ষেত্রে অপরিহার্য ভূমিকা পালন করে। বসন্তের মরসুমে গোয়ার বেশিরভাগ মন্দিরে *সুভারি বাদন* নামক সমবেত বাদনে এই বাদ্যযন্ত্রটি ব্যবহৃত হত।

খাপ্রুমামা পর্বতকর এই বাদ্যযন্ত্রের একজন সুপরিচিত শিল্পী ছিলেন।

## অন্যান্য রাজ্যে

এই ঘাতবাদ্য যন্ত্রটি কর্ণাটকের কিছু অঞ্চলে লোকসঙ্গীতের সাথে সঙ্গত করার জন্যও বাজানো হয়।

অন্ধ্রপ্রদেশে, এই ড্রামটি গুম্মেটা নামে পরিচিত, এবং এটি গল্প কথন লোক ঐতিহ্যে বাজানো হয়।

## তথ্যসূত্র

## বহিঃসংযোগ এবং ভিডিও
* Suvari vadan at Ramanath temple in Goa
*Ghumot in Karnataka

বিষয়শ্রেণী:আনদ্ধযন্ত্র
বিষয়শ্রেণী:ভারতীয় বাদ্যযন্ত্র
রিচা সিনহা

**রিচা সিনহা** (ঋচা সিনহা) হলেন একজন ভারতীয় অভিনেত্রী, পরিচালক ও প্রযোজক। তিনি ঝাড়খণ্ডের হাজারিবাগের বাসিন্দা। তিনি বর্তমানে ফিল্মি কিডা প্রোডাকশন্স-এর ব্যবস্থাপনা পরিচালক হিসেবে দায়িত্বরত রয়েছেন। তিনি উত্তর প্রদেশের বৃহত্তর নয়ডার আইইসি কলেজ অফ ইঞ্জিনিয়ারিং অ্যান্ড টেকনোলজি থেকে প্রযুক্তিতে স্নাতক (বি.টেক) ডিগ্রি অর্জন করেছিলেন। তিনি দক্ষিণ ভারতীয় চলচ্চিত্রেও কাজ করার সুযোগ পেয়েছিলেন। 

## অভিনয়কর্ম

## ওয়েব ধারাবাহিক
তিনি ড্রপআউট মিডিয়া কর্তৃক উপস্থাপিত "জু- ইনফোটেইনমেন্ট" শীর্ষক একটি ওয়েব ধারাবাহিকেও কাজ করেছেন। পরস টোমর এবং শচীন বশিষ্ঠও এই ওয়েব সিরিজের অংশ ছিলেন।

## আরও দেখুন
* ভারতের চলচ্চিত্র
* বলিউড
* রিচা শর্মা

## তথ্যসূত্র

## বহিঃসংযোগ
* 
* 

বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:১৯৯১-এ জন্ম
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:মুম্বইয়ের অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেত্রী
মিজাভু

**মিজাভু** বা **মিঝাভু** (মালয়ালম: മിഴാവ്) হল একটি বৃহৎ তামার ড্রাম, যেটি কেরলের বিখ্যাত কুড়িয়াট্টম এবং কুথু নৃত্যের সঙ্গে সঙ্গতকারী ঘাতবাদ্য হিসাবে বাজানো হয়। আম্বালাবাসী নাম্বিয়ার সম্প্রদায়ের মানুষের এটি বাজানোর অধিকার ছিল। ১৯৬৫ সালের পরে, কলামন্ডলম থেকে মিজাভু কোষ শুরু করার পর মিজাভু বাদ্যে জাতিপ্রথার বাধা ভেঙে যায় এবং আজকাল যে কেউ কুড়িয়াট্টম, নাঙ্গিয়ার কুথু, চাকিয়ার কুথু, এবং মিজাভু থায়াম্বাকার সঙ্গে মিজাভু বাজাতে পারেন।
## উৎস
ড্রামটি কেবল হাত দিয়ে বাজানো হয়। নাম্বিয়রের সংস্কৃত নাম "পাণিবাদ্য" ('পাণি' অর্থ *হাত* এবং 'বাদ্য' এসেছে 'বাদনম'ক্রিয়া থেকে,  যার অর্থ *বাজানো*, এর পুরোপুরি অর্থ হল যিনি হাত দিয়ে বাজান) এই কারণটি থেকে এসেছে।

## ধর্মানুষ্ঠান
মিজাভুকে "ব্রহ্মচর্য" হিসাবে ধরা হয় এবং এটি পবিত্র হিসাবে বিবেচিত হয়। এটি মন্দিরের পবিত্র কুড়িয়াট্টম এবং কুথু নৃত্য প্রদর্শনের সময় ব্যবহৃত হয়। এখনো কেবলমাত্র আম্বালাবাসী নাম্বিয়ার সম্প্রদায়ের সদস্যদেরই মন্দিরে বা কুঠাম্বালমের স্থানে এটি বাজানোর অনুমতি রয়েছে।

মিজাভুকে শাস্ত্রীয় পাঠ্য শিলাপতিকরমে উল্লেখ করা হয়েছে। এটিকে কুঠাম্বালমে প্রতিমা হিসাবে বিবেচনা করা হয় এবং ব্রাহ্মণ্য হিসাবে গণ্য করা হয়। উপনয়নমের মতো ব্রাহ্মণের জীবনে গুরুত্বপূর্ণ রীতিনীতি মিজাভুর জন্যও পালিত হয়।

মিজাভুকে কাঠের বাক্সে রাখা হয় (মালয়ালমে মিজাভানা নামে পরিচিত) যাতে এটি মেঝেতে স্পর্শ না করে। যখন এটি বাদনের অযোগ্য হয়ে যায়, বাদ্যযন্ত্রটিকে আনুষ্ঠানিকভাবে মন্দির চত্বরে দাহ করা হয়।

## আরো দেখুন
* মণি মাধব চাকিয়ার
* নাট্যকল্পদ্রুমম
* চাকিয়ার কুথু
* কুড়িয়াট্টম
* নাম্বিয়ার (আম্বালবাসী বর্ণ)
* চাকিয়ার
* মণি দামোদর চাকিয়ার
* কথাকলি
* মোহিনীয়াট্টম
* ওট্টান থুল্লাল

## তথ্যসূত্র

## আরো পড়ুন
* গুরু মণি মাধব চাকিয়ার এর নাট্যকল্পদ্রুমম, সঙ্গীত নাটক অকাদেমি- নতুন দিল্লি, ১৯৭৫।

বিষয়শ্রেণী:ভারতীয় বাদ্যযন্ত্র
বিষয়শ্রেণী:কেরলের শিল্পকলা
বিষয়শ্রেণী:ভারতের ধ্রুপদী নৃত্য
বিষয়শ্রেণী:কেরলের সঙ্গীত
সম্রাজ্ঞী আরএল শাহ

**সম্রাজ্ঞী রাজ্য লক্ষ্মী শাহ** ( নেপালি : ; জন্ম ১৮ নভেম্বর ১৯৯৫) হলেন একজন নেপালি চলচ্চিত্র অভিনেত্রী যিনি সম্রাজ্ঞী আরএল শাহ নামেই সমধিক পরিচিত। তিনি একটি জাতীয় চলচ্চিত্র পুরস্কার ও কয়েকটি এনএফডিসি জাতীয় চলচ্চিত্র পুরস্কার সহ একাধিক পুরস্কার ও সম্মাননা অর্জন করেছেন।

## ব্যক্তিগত জীবন
রাজ্য লক্ষ্মী শাহ ১৯৫৫ সালের ১৮ নভেম্বর নেপালের বীরগঞ্জে নেহা রাজ্য লক্ষ্মী শাহ এবং মহেশ বিক্রম শাহ দম্পতির ঘরে জন্মগ্রহণ করেছিলেন। তার পিতামহ পশুপতি বিক্রম শাহের মাধ্যমে তার পরিবার নেপালি রাজ পরিবারের সাথে সম্পর্কিত।

## অভিনীত চলচ্চিত্র

## পুরস্কার ও সম্মাননা

## তথ্যসূত্র

## বহিঃসংযোগ
* 
* 

বিষয়শ্রেণী:নেপালি অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:১৯৯৫-এ জন্ম
বিষয়শ্রেণী:বীরগঞ্জের (নেপাল) ব্যক্তি
বিষয়শ্রেণী:ঠাকুরি
বিষয়শ্রেণী:নেপালি চলচ্চিত্র অভিনেত্রী
বিষয়শ্রেণী:নেপালি নারী মডেল
বিষয়শ্রেণী:২১শ শতাব্দীর নেপালি অভিনেত্রী
বিষয়শ্রেণী:নেপালি হিন্দু
মানুয়েল গার্সিয়া আলোনসো

**মানুয়েল গার্সিয়া আলোনসো** (, ; জন্ম: ২ জানুয়ারি ১৯৯৮; **মানু গার্সিয়া** নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের দ্বিতীয় স্তর সেহুন্দা দিভিসিওনের ক্লাব স্পোর্তিং গিহোন এবং স্পেন অনূর্ধ্ব-২১ দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় এবং কেন্দ্রীয় মধ্যমাঠের খেলোয়াড় হিসেবে খেলে থাকেন।

২০০৫–০৬ মৌসুমে, স্পেনীয় ফুটবল ক্লাব আস্তুরের যুব পর্যায়ের হয়ে খেলার মাধ্যমে গার্সিয়া ফুটবল জগতে প্রবেশ করেছেন এবং পরবর্তীকালে স্পোর্তিং গিহোন এবং ম্যানচেস্টার সিটির যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, ইংরেজ ক্লাব ম্যানচেস্টার সিটির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ম্যানচেস্টার সিটির হয়ে তিনি ১ ম্যাচে অংশগ্রহণ করেছেন। অতঃপর ২০১৬–১৭ মৌসুমে তিনি ধারে স্পেনীয় ক্লাব আলাবেসে যোগদান করেছেন। আলাবেসে মাত্র ১ মৌসুম অতিবাহিত করার পর ধারে ওলন্দাজ ক্লাব ব্রেডার সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ৫৮ ম্যাচে ৫টি গোল করেছেন। পরবর্তীকালে, তিনি তুলুজের হয়ে খেলেছেন। ২০১৯–২০ মৌসুমে, তিনি প্রায় ৪ মিলিয়ন ইউরোর বিনিময়ে ম্যানচেস্টার সিটি হতে স্পেনীয় ক্লাব স্পোর্তিং গিহোনে যোগদান করেছেন।

২০১৩ সালে, গার্সিয়া স্পেন অনূর্ধ্ব-১৬ দলের হয়ে স্পেনের বয়সভিত্তিক পর্যায়ে অভিষেক করেছিলেন।

দলগতভাবে, গার্সিয়া এপর্যন্ত ১টি শিরোপা জয়লাভ করেছেন, যা তিনি ম্যানচেস্টার সিটির হয়ে জয়লাভ করেছেন।

## প্রারম্ভিক জীবন
মানুয়েল গার্সিয়া আলোনসো ১৯৯৮ সালের ২রা ফেব্রুয়ারি তারিখে স্পেনের ওবিয়েদোয় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
গার্সিয়া স্পেন অনূর্ধ্ব-১৬, স্পেন অনূর্ধ্ব-১৭, স্পেন অনূর্ধ্ব-১৯ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। ২০১৩ সালের ৩রা সেপ্টেম্বর তারিখে তিনি সুইজারল্যান্ড অনূর্ধ্ব-১৬ দলের বিরুদ্ধে এক প্রীতি ম্যাচে তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের স্পেন অনূর্ধ্ব-২১ দলে স্থান পেয়েছেন। তিনি ২০১৪ সালের ১৪ই নভেম্বর তারিখে এক প্রীতি ম্যাচে ফ্রান্স অনূর্ধ্ব-১৯ দলের বিরুদ্ধে স্পেনের বয়সভিত্তিক দলের হয়ে প্রথমবারের মতো গোল করেছেন।

## তথ্যসূত্র

## বহিঃসংযোগ
* 
* 
* 
* 
* 
* 

বিষয়শ্রেণী:১৯৯৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ম্যানচেস্টার সিটি ফুটবল ক্লাবের খেলোয়াড়
বিষয়শ্রেণী:স্পোর্টিং হিহোনের খেলোয়াড়
বিষয়শ্রেণী:তুলুজ ফুটবল ক্লাবের খেলোয়াড়
বিষয়শ্রেণী:দেপোর্তিভো আলাভেসের খেলোয়াড়
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:স্পেনীয় প্রবাসী পুরুষ ফুটবলার
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:ফ্রান্সে প্রবাসী পুরুষ ফুটবলার
বিষয়শ্রেণী:লিগ ১-এর খেলোয়াড়
বিষয়শ্রেণী:এরেডিভিজির খেলোয়াড়
বিষয়শ্রেণী:এরস্টে ডিভিজির খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:সেহুন্দা দিভিসিওনের খেলোয়াড়
বিষয়শ্রেণী:স্পেনের আন্তর্জাতিক যুব ফুটবলার
বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার
বিষয়শ্রেণী:স্পেনের পুরুষ আন্তর্জাতিক ফুটবলার
বিষয়শ্রেণী:ইংল্যান্ডে স্পেনীয় প্রবাসী ক্রীড়াবিদ
বিষয়শ্রেণী:মেজর লিগ সকারের খেলোয়াড়
বিষয়শ্রেণী:স্পেনীয় পুরুষ ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:স্পোর্টিং ক্যান্সাস সিটির খেলোয়াড়
বিষয়শ্রেণী:ওভিয়েদোর ফুটবলার
আনা শর্মা

**অন্নপূর্ণা শর্মা** হলেন একজন নেপালি চলচ্চিত্র অভিনেত্রী ও মডেল যিনি আনা শর্মা নামেই সমধিক পরিচিত। আনমোল কেসির বিপরীতে জেরি চলচ্চিত্রে অভিনয়ের মাধ্যমে তিনি চিত্রজগতে আত্মপ্রকাশ করেছিলেন। তাঁর দ্বিতীয় অভিনয়টি ছিল গ্যাংস্টার ব্লুজ চলচ্চিত্রে আশীর্মান দেসরাজ জোশির বিপরীতে। 

## পরিবার
অন্নপূর্ণা শর্মা কোরিওগ্রাফার রচনা গুরুংয়ের কন্যা। আমিলিয়া শর্মা এবং আহিল্যা শর্মা নামে তাঁর দুজন বোন রয়েছে।

## অভিনীত চলচ্চিত্র

## পুরস্কার

## তথ্যসূত্র

বিষয়শ্রেণী:নেপালি অভিনেত্রী
বিষয়শ্রেণী:কাঠমান্ডুর ব্যক্তি
বিষয়শ্রেণী:জীবিত ব্যক্তি
বিষয়শ্রেণী:১৯৯৫-এ জন্ম
বিষয়শ্রেণী:২১শ শতাব্দীর নেপালি অভিনেত্রী
বিষয়শ্রেণী:কাঠমান্ডুর অভিনেত্রী
বিষয়শ্রেণী:১৯৯৮-এ জন্ম
তুমদাঃ

**তুমদাঃ** হল ভারতের বিহার, পশ্চিমবঙ্গ, ওড়িশা ও পূর্ব ভারতের এবং বাংলাদেশের সাঁওতাল জনগণের একটি দ্বি-মাথাযুক্ত আনদ্ধযন্ত্র।  । তুমদাঃ নলাকার হয় এবং এটি মাটি দিয়ে তৈরি। ড্রামের দুটি মাথা সাধারণত গোচর্ম আচ্ছাদিত থাকে। ডানদিকেরটি বামদিকের চেয়ে সামান্য ছোট হয়। অনেকগুলি অনুরূপ ভারতীয় ড্রামের মতো, প্রতি মাথার কেন্দ্রস্থলে সুরকরণ লেইয়ের একটি গোল টুকরো থাকে যেটি শব্দকে বাড়িয়ে তোলে।  তুমদাঃ দ্বি-মাথাযুক্ত ভারতীয় ড্রামগুলির বৃহৎ বিভাগে পড়ে, যাদের বিভিন্ন নাম রয়েছে, যেমন:  ঢোলক, নাল, মৃদঙ্গ ইত্যাদি।

## ব্যবহার
সাঁওতাল সম্প্রদায় সাধারণত ধর্মীয় অনুষ্ঠান এবং সাঁওতালি উৎসবগুলির জন্য তমাহ'র সমাহারে তুমদাঃ ব্যবহার করে। এই দুই ধরনের বাদ্যযন্ত্রই প্রায় সর্বজনীনভাবে পুরুষেরা বাজায়, নারীরা নয়। যখন নাচের জন্য বাজানো হয়, তুমদাঃ বাদক ড্রামটিকে তার গলায় দড়ি বা চামড়ার সরু ফালি দিয়ে ঝুলিয়ে রাখে। সুরের প্রকারের ওপর নির্ভর করে বাদক পুরো হাত এবং আঙ্গুল দিয়ে তুমদাঃ বাজায়। তমাহ' এবং তুমদাঃ-এর ছন্দটি সাঁওতাল নৃত্যের জন্য মৌলিক ছন্দেময় / ছন্দবদ্ধ নিদর্শন গঠন করে এবং এটি প্রথাগত সাঁওতালি সংগীতের জন্য প্রয়োজনীয়।

## বর্ণনা
বাদ্যযন্ত্রটি মাটি দিয়ে তৈরি হয়। ডানদিকের মাথা (ব্যাস প্রায় ২০ সেমি) বামদিকের মাথার (ব্যাস প্রায় ২৯ সেমি) চেয়ে ছোট, এবং শাঙ্কব দেহের কেন্দ্রটি খুব আলতোভাবে কটিযুক্ত (বিপরীত দ্বি-শঙ্কু), যদিও এটি চামড়ার ফিতার কারণে প্রচ্ছন্ন থাকে। 'ভি' আকারে ঘনভাবে জড়িত ফিতা একটি দীর্ঘ, দুই পাশ কাটা শঙ্কুর চেহারা দেয়। উভয় মাথাতেই দ্বিস্তরীয় গরু বা ছাগলের চামড়া থাকে। উপরের চামড়া (মৃধা) নীচের চামড়ার (চক্কি) ওপর আঠা দিয়ে আটকানো থাকে এবং এমন ভাবে কাটা হয় যাতে একটি বহিস্থ বলয়ের আকার আসে। ডানদিকের মাথার উপরের চামড়াটি প্রায় ৩৭ মিমি প্রশস্ত। নীচের চামড়াটিতে গুঁড়ো চুনাপাথর, ছোলার বেসন, আধা সিদ্ধ চাল, এবং কালির লেই (খারেন) লাগানো হয়। এটি তিন থেকে চার দিনের জন্য শুকানো হয় এবং একটি পাথর দিয়ে ঘষে মসৃণ করা হয়। বাম মাথার লেইটি (যার উপরের বলয়টি প্রায় ৪৫ মিমি প্রশস্ত) ঘন থাকে। এইদিকে কালি থাকেনা এবং এটি মসৃণ করাও হয়না। বাদক উভয় মাথায় হাত দিয়ে আঘাত করে বাজান।
## আরো দেখুন
* সাঁওতাল
* সাঁওতালি সংগীত
* ভারতের সংগীত
* টামাক

## তথ্যসূত্র

বিষয়শ্রেণী:ভারতীয় বাদ্যযন্ত্র
বিষয়শ্রেণী:আনদ্ধযন্ত্র
শিল্পা মাস্কে

**শিল্পা মাস্কে** (জন্ম ১৪ এপ্রিল, ১৯৯২) হলেন একজন নেপালি চলচ্চিত্র অভিনেত্রী, মডেল ও নৃত্যশিল্পী। নেপালি চলচ্চিত্রশিল্পে তাঁর প্রথম অভিনয় ছিল *[[দ্য ব্রেক আপ]]* চলচ্চিত্রতে, এতে তাঁর বিপরীতে ছিলেন আশীর্মান দেসরাজ জোশি। তাঁর দ্বিতীয় নেপালি চলচ্চিত্রটি ছিল নাজির হুসেনের বিপরীতে কাগজ পাত্র। তিনি আন্তর্জাতিক ও জাতীয়ভাবে অনেকগুলো সঙ্গীত-ভিডিও, চলচ্চিত্র, ফটোশুট এবং বিজ্ঞাপনে কাজ করেছেন। তিনি *[[ডক্টর স্ট্রেঞ্জ]]*, মিশন: ইম্পসিবল – ফলআউট, শ্যুটিং এন এলিফ্যান্ট এবং বলিউড চলচ্চিত্র *[[গোল্ড (২০১৮-এর চলচ্চিত্র)|গোল্ড]]-*এর মত বেশ কিছু স্বল্প ও পূর্ণদৈর্ঘ্য চলচ্চিত্রে ছোটখাটো অভিনয় করেছেন।  তিনি জনপ্রিয় নেটফ্লিক্স ধারাবাহিক দ্য ক্রাউনের ২য় মরসুমের ৫ম পর্বেও উপস্থিত ছিলেন।

## প্রারম্ভিক জীবন
শিল্পা মাস্কে ১৯৯২ সালের ১৪ এপ্রিল নেপালের বিরাটনগরে জন্মগ্রহণ করেছিলেন।

## অভিনয়কর্ম

## তথ্যসূত্র

## বহিঃসংযোগ
* 

বিষয়শ্রেণী:১৯৯২-এ জন্ম
বিষয়শ্রেণী:নেপালি অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:নেপালি নারী
বিষয়শ্রেণী:নেপালি নারী মডেল
বিষয়শ্রেণী:বিরাটনগরের ব্যক্তি
বিষয়শ্রেণী:নেপালি চলচ্চিত্র অভিনেত্রী
বিষয়শ্রেণী:২১শ শতাব্দীর নেপালি অভিনেত্রী